smcproject/ml-wiki-sentences huggingface dataset:
1969 നവംബർ 10-നാണ് ഇതിന്റെ ആദ്യ പ്രദർശനം നടന്നത്.
യു.എസ്. ടെലിവിഷൻ ചരിത്രത്തിൽ ഏറ്റവുമധികം കാലം പ്രദർശിപ്പിക്കപ്പെട്ട കുട്ടികളുടെ പരിപാടി ഇതാണ്.
യുണൈറ്റഡ് സ്റ്റേറ്റ്സിൽ ഇതിന്റെ നിർമാതാക്കാൾ മുമ്പ് ചിൽഡ്രൻസ് ടെലിവിഷൻ വർക്ക്ഷോപ്പ് എന്നറിയപ്പെട്ടിരുന്ന സെസമി വർക്ക്ഷോപ്പ് എന്ന ലാഭേച്ഛയില്ലാതെ പ്രവർത്തിക്കുന്ന സംഘടനയാണ്.
സെവൻസ് ഇംഗ്ലീഷ് വിലാസം https://ml.wikipedia.org/wiki/Sevenes
ജോഷിയുടെ സംവിധാനത്തിൽ 2011 ഏപ്രിലിൽ കോഴിക്കോട്ടു ഷൂട്ടിങ് തുടങ്ങി 2011-ൽത്തന്നെ പുറത്തിറങ്ങിയ ഒരു മലയാളചലച്ചിത്രമാണ് സെവൻസ് .
പുതുമുഖങ്ങളെ പ്രധാന കഥാപാത്രങ്ങളാക്കി നിർമ്മിക്കുന്ന ഈ ചിത്രത്തിൽ നാദിയ മൊയ്തുവും അഭിനയിക്കുന്നു.
മലബാറിൽ പ്രചാരത്തിലുള്ള സെവൻസ് ഫുട്ബോളിനെ പശ്ചാത്തലമാക്കിയാണ് ഈ ചിത്രം ഒരുക്കിയിരിക്കുന്നത്.
താരങ്ങൾ കുഞ്ചാക്കോ ബോബൻ ആസിഫ് അലി നിവിൻ പോളി അജു വർഗീസ് അമീർ നിയാസ് മണിയൻപിള്ള രാജു മാമുക്കോയ നദിയ മൊയ്തു ഭാമ ബിന്ദു പണിക്കർ ശോഭ മോഹൻ അവലംബം പുറം കണ്ണികൾ Sevenes ഇന്റർനെറ്റ് മൂവി ഡാറ്റാബേസിൽ
സെവൻസ്‌ ഫുട്‌ബോൾ പ്രമാണം:Sevens Football Association SFA Logo.png Sevens Football Association Logo ഇംഗ്ലീഷ് വിലാസം https://ml.wikipedia.org/wiki/Sevens_Football
ദക്ഷിണേന്ത്യൻ സംസ്ഥാനങ്ങളിൽ, വിശേഷിച്ചും കേരളത്തിലെ മലബാർ ജില്ലകളിൽ ഏറെ പ്രചാരമുള്ള ഫുട്ബോൾ രൂപമാണ്‌ സെവൻസ്‌ ഫുട്ബോൾ .
അന്താരാഷ്ട്ര ഫുട്‌ബോൾ ഫെഡറേഷന്റെ നേരിട്ടുള്ള അംഗീകാരം ഇല്ലെങ്കിലും ദക്ഷിണേന്ത്യയിൽ ഫുട്‌ബോൾ എന്ന കായികഇനത്തെ സെവൻസ്‌ പ്രതിനിധീകരിക്കുന്നു.
അഖിലേന്ത്യാ സെവൻസ്‌ ഫുട്‌ബോൾ അസോസിയേഷൻ എന്ന സംഘടനയാണ്‌ പൊതുവിൽ സെവൻസിലെ നിയമങ്ങളും മറ്റും തീരുമാനിക്കുന്നത്‌.
സെവൻസിൽ കളി തുടങ്ങിയ പലരും ദേശീയ ടീം വരെ എത്തിയിട്ടുണ്ട്‌.
കളിരൂപം
ഓരോ ടീമുകളിലും ഏഴു വീതം കളിക്കാരാണ്‌ സെവൻസിൽ അണിനിരക്കുക.
ഗോൾകീപ്പർ, സ്റ്റോപ്പർ ബാക്ക്‌, രണ്ട്‌ വിംഗ്‌ ബാക്കുകൾ, ഒരു അറ്റാക്കർ, രണ്ട്‌ സപ്പോട്ടിംഗ്‌ അറ്റാക്കർമാർ എന്നിങ്ങനെയാണ്‌ ടീം ഘടന.
മിഡ്‌ഫീൽഡ്‌ ജനറൽ ഇല്ല എന്നതാണ്‌ പ്രൊഫഷണൽ ഇലവൻസ്‌ ഫുട്‌ബോളിൽ നിന്ന്‌ പ്രൊഫഷണൽ സെവൻസിനെ വ്യത്യസ്‌തമാക്കുന്നത്‌.
ഓഫ്‌സൈഡ്‌ നിയമത്തിലും സെവൻസും ഇലവൻസും തമ്മിൽ കാര്യമായ വ്യത്യാസമുണ്ട്‌.
60 മിനുട്ടു വരെയാണ്‌ കളിസമയം.
കായിക വിനോദമെന്ന നിലക്ക്‌ സെവൻസിന്‌ ബെംഗളൂരു മുതൽ എറണാകുളം വരെയുള്ള ജില്ലകളിൽ വൻ സ്വാധീനമാണുള്ളത്‌.
കൊയ്‌ത്ത്‌ കഴിഞ്ഞ വേനൽക്കാലങ്ങളിൽ പാടങ്ങളിൽ താൽക്കാലികമായി നിർമ്മിക്കുന്ന സ്റ്റേഡിയങ്ങളിലാണ്‌ അഖിലേന്ത്യാ സെവൻസ്‌ നടക്കുന്നത്‌.
സമീപ വർഷങ്ങളിൽ ഫ്‌ളഡ്‌ലിറ്റ്‌ സ്റ്റേഡിയങ്ങളിലും കളി നടക്കുന്നു.
ജീവകാരുണ്യ പ്രവർത്തനങ്ങൾക്കും പ്രാദേശിക ക്ഷേമപ്രവർത്തനങ്ങൾക്കുമുള്ള ധനസമാഹരണാർത്ഥം സെവൻസ്‌ ടൂർണമെന്റുകൾ സംഘടിപ്പിക്കുക പതിവാണ്‌.
ഇന്ത്യക്കു പുറമെയുള്ള രാജ്യങ്ങളിൽ അവിടെയുള്ള മലയാളികൾ ലോക്കൽ സെവൻസ്‌ ടൂർണമെന്റുകൾ സംഘടിപ്പിച്ചു വരുന്നു.
കേരളം, കർണാടക, തമിഴ്‌നാട്‌ സംസ്ഥാനങ്ങളിലെ വിവിധ കോളേജുകളിൽ പഠിക്കുന്ന ആഫ്രിക്കൻ വിദ്യാർത്ഥികളും(പണ്ട്) ജൂനിയർ വേൾഡ് കപ് വരെ കളിച്ച ആഫ്രിക്കൻ ഇന്റർനാഷണൽ താരങ്ങളും വടക്കുകിഴക്കൻ സംസ്ഥാനങ്ങളിൽ നിന്നുള്ളവരും സെവൻസ്‌ ടൂർണമെന്റുകളിലെ സ്ഥിര സാന്നിധ്യമാണ്‌.
ക്ലബ്ബുകൾ, കളിക്കാർ
സൂപ്പർ സ്റ്റുഡിയോ മലപ്പുറം,യുനൈറ്റഡ് എഫ്.സി മുംബൈ, ചെന്നൈ എഫ്.സി, സബാൻ കോട്ടക്കൽ, ഉഷ എഫ്.സി ആലുക്കാസ് തൃശൂർ, കെ.ആർ.എസ്‌ കോഴിക്കോട്‌, അൽമദീന ചെർപ്പുളശ്ശേരി, റോയൽ ട്രാവൽസ് ബ്ലാക്ക്‌ ആന്റ്‌ വൈറ്റ്‌ കോഴിക്കോട്‌,ഫിഫ മഞ്ചേരി, ജിംഖാന തൃശൂർ, എഫ്.സി തൃക്കരിപ്പൂർ, ഹിറ്റാച്ചി തൃക്കരിപ്പൂർ, എ.എഫ്.സി അമ്പലവയൽ, ജവഹർ മാവൂർ, എ.വൈ.സി ഉച്ചാരക്കടവ്‌,ടോപ്മോസ്റ്റ് തലശ്ശേരി, ഹണ്ടേഴ്‌സ്‌ കൂത്തുപറമ്പ്‌, ലക്കി സോക്കർ കൊട്ടപ്പുറം, എഫ്‌.
സി കോയമ്പത്തൂർ, ബെയ്സ് പെരുമ്പാവൂർ, ലിൻഷ മെഡിക്കൽസ് മണ്ണാർക്കാട്, സോക്കർ ഷൊർണ്ണൂർ, തുടങ്ങിയവ അറിയപ്പെട്ട സെവൻസ്‌ ക്ലബ്ബുകളാണ്‌.
ദേശീയ തലത്തിൽ കളിച്ചിട്ടുള്ള യു. ഷറഫലി, ഐ.എം വിജയൻ, സത്യൻ, സി.വി പാപ്പച്ചൻ, ബൈചുങ് ബൂട്ടിയ, സുനിൽ ഛേത്രി, അനസ് എടത്തൊടിക, ആഷിഖ് കുരുണിയൻ, സി.കെ വിനീത്, മുഹമ്മദ് റാഫി, സഹൽ അബ്ദുൽ സമദ്, ജോപോൾ അഞ്ചേരി തുടങ്ങിയ കളിക്കാർ സെവൻസിൽ പലപ്പോഴായി സാന്നിധ്യമറിയിച്ചിട്ടുണ്ട്‌.
ഇപ്പോൾ വിവിധ ദേശീയ ക്ലബ്ബുകളിലുള്ള എം.പി സക്കീർ, സിറാജുദ്ദീൻ, ജിൻഷാദ്, ഉസ്മാൻ ആഷിഖ്‌, ഗനി അഹമ്മദ്, ഫഹീം അലി, പ്രദീഷ് ഡിങ്കൻ, റിസുവാൻ അലി, കെ.പി രാഹുൽ, സുബൈർ തുടങ്ങിയവരും സെവൻസ്‌ ടൂർണമെന്റുകളിൽ പങ്കെടുത്തിട്ടുള്ളവരാണ്‌.
സെവൻത് ഡേ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/7th_Day_(film)
അഖിൽ പോൾ തിരക്കഥയെഴുതി ശ്യാംധർ സംവിധാനം ചെയ്ത് 2014-ൽ പുറത്തിറങ്ങിയ ഒരു മലയാള ചലച്ചിത്രമാണ് സെവൻത് ഡേ (7th Day).
42 വയസ്സുള്ള ഡേവിഡ് എബ്രഹാം എന്ന പോലീസ് ഉദ്യോഗസ്ഥനായി പൃഥ്വിരാജ് അഭിനയിച്ചിരിക്കുന്ന ഈ ചിത്രം ഒരു കുറ്റാന്വേഷണകഥയാണ് പറയുന്നത്.
ടൊവിനോ തോമസ് , അനു മോഹൻ , വിനയ് ഫോർട്ട് , യോഗ് ജാപ്പെ, ജനനി അയ്യർ , പ്രവീൺ പ്രേം എന്നിവരും ചിത്രത്തിൽ അഭിനയിച്ചിട്ടുണ്ട്.
ഒരു ക്രിസ്തുമസ് രാത്രിയിൽ ഡേവിഡ് എബ്രഹാം ( പൃഥ്വിരാജ് ) എന്ന ഐ.പി.എസ്. ഉദ്യോഗസ്ഥൻ തന്നോടു തന്നെ നടത്തുന്ന സംഭാഷണത്തോടെയാണ് ചിത്രം ആരംഭിക്കുന്നത്.
ക്രിസ്മസ് പാർട്ടി കഴിഞ്ഞു മടങ്ങവേ ഡേവിഡിന്റെ ജീപ്പ് ഒരു ബൈക്കിൽ ഇടിക്കുന്നു.
ബൈക്കിലുണ്ടായിരുന്ന ഷാൻ ( വിനയ് ഫോർട്ട് ), വിനു ( അനു മോഹൻ ) എന്നിവർക്കു പരിക്കേൽക്കുകയും ഡേവിഡ് അവരെ ഒരു ആശുപത്രിയിൽ എത്തിക്കുകയും ചെയ്യുന്നു.
ആശുപത്രിയിൽ വച്ച് അപ്രതീക്ഷിതമായി വിനുവിനെ കാണാതാകുന്നു.
വിനുവിന്റെ തിരോധാനത്തിൽ ഷാനും അത്ഭുതപ്പെടുന്നു.
വിനുവിന്റെയും ഷാനിന്റെയും പെരുമാറ്റത്തിൽ ഡേവിഡ് എബ്രഹാമിനു ചില സംശയങ്ങൾ തോന്നുന്നു.
അദ്ദേഹം ഷാനിനോട് പ്രശ്നമെന്താണെന്ന് അന്വേഷിക്കുന്നുവെങ്കിലും ഒന്നും തുറന്നുപറയുവാൻ ഷാൻ തയ്യാറാകുന്നില്ല.
ഷാനിനെ അയാളുടെ വീട്ടിലേക്കു കൂട്ടിക്കൊണ്ടു പോകവേ തന്റെ പേര് ഡേവിഡ് എബ്രഹാം ഐ.പി.എസ്. എന്നാണെന്നും താൻ ക്രൈം ബ്രാഞ്ചിലെ ഒരു ഉദ്യോഗസ്ഥനാണെന്നും ഡേവിഡ് വെളിപ്പെടുത്തുന്നു.
ഷാനിനെ വീട്ടിലെത്തിച്ചതിനു ശേഷമാണ് ഡേവിഡ് മടങ്ങിയത്.
പിറ്റേ ദിവസം വിനുവിന്റെ മരണവാർത്ത കേൾക്കുന്ന ഡേവിഡ് അതേക്കുറിച്ച് അന്വേഷിക്കുവാനായി ഷാനിന്റെ വീട്ടിൽ പോകുന്നു.
ഷാൻ തന്റെ സുഹൃത്തുക്കളായ വിനു, എബി ( ടൊവിനോ തോമസ് ), ജെസീക്ക (ജനനി അയ്യർ), സൈക്കിൾ ( പ്രവീൺ പ്രേം ) എന്നിവരുടെ ജീവിതകഥ ഡേവിഡിനോടു പറയുന്നു.
വിനു ഒരു ഇന്റർനെറ്റ് കഫേ നടത്തിയാണ് ജീവിച്ചിരുന്നത്.
സമ്പന്ന കുടുംബത്തിൽ ജനിച്ചുവെങ്കിലും സൈക്കിൾ ഇപ്പോൾ കുറച്ചു സാമ്പത്തിക പ്രതിസന്ധിയിലാണ്.
എബിയും ജെസിയും ഒരു അനാഥാലയത്തിലാണ് വളർന്നത്.
അഞ്ച് സുഹൃത്തുക്കളും വളരെ സന്തോഷത്തോടെയാണ് കഴിഞ്ഞിരുന്നത്.
വിനുവും ജെസിയും തമ്മിൽ പ്രണയത്തിലാണെന്ന കാര്യം മറ്റുള്ളവർ വളരെ വൈകിയാണ് മനസ്സിലാക്കുന്നത്.
ഒരു ദിവസം വിനുവിന്റെ ഇന്റർനെറ്റ് കഫേയിൽ പോലീസുകാർ പരിശോധന നടത്തുന്നുവെങ്കിലും അവിടെ നിന്നും അനധികൃതമായ ഒരു വസ്തുവും കണ്ടെത്താൻ കഴിയുന്നില്ല.
അന്നു രാത്രിയിൽ വിനുവിന്റെ വീട്ടിൽ ചില ഗുണ്ടകൾ എത്തുകയും വിനുവിനെയും കുടുംബത്തെയും ഉപദ്രവിക്കുകയും ഭീഷണിപ്പെടുത്തുകയും ചെയ്യുന്നു.
ക്രിസ്റ്റഫർ മോറിയാർട്ടി എന്നയാളുടെ 1.75 കോടി രൂപ വിനുവിന്റെ കൈയ്യിലുണ്ടെന്നും അത് വീണ്ടെടുക്കുവാനായി ക്രിസ്റ്റഫർ തങ്ങളെ അയച്ചതാണെന്നും ഗുണ്ടാതലവൻ വെളിപ്പെടുത്തുന്നു.
പണം തിരികെ നൽകുവാൻ അവർ വിനുവിന് 36 മണിക്കൂർ സമയം നൽകുന്നു.
പക്ഷേ ഈ സംഭവത്തിൽ വിനു തീർത്തും നിരപരാധിയായിരുന്നു.
ഇന്റർനെറ്റ് കഫേയിലുണ്ടായിരുന്ന പണം താനാണ് മാറ്റിയതെന്നു സൈക്കിൾ തന്റെ കൂട്ടുകാരോടു വെളിപ്പെടുത്തുന്നു.
എന്നാൽ ആ പണം പക്ഷേ സൈക്കിളിന്റെ കൈയ്യിൽ നിന്നും നഷ്ടപ്പെട്ടു.
ക്രിസ്റ്റഫറിനെയും ഗുണ്ടകളെയം ഭയന്ന് വിനുവും കൂട്ടുകാരും ഒളിവിൽ പോകുന്നു.
ഗുണ്ടാസംഘത്തിന്റെ ആക്രമണത്തിനിടയിൽ ഷാൻ കൂട്ടുകാരിൽ നിന്നും ഒറ്റപ്പെടുന്നു.
പിന്നെ കുറച്ചു ദിവസങ്ങൾക്കു ശേഷം ഷാൻ വിനുവിനെ കണ്ടുമുട്ടിയപ്പോഴാണ് ഡേവിഡ് എബ്രഹാമിന്റെ ജീപ്പുമായുള്ള അപകടം നടക്കുന്നത്.
ഷാനിൽ നിന്നും ഇത്രയും കാര്യങ്ങൾ കേട്ടറിഞ്ഞ ഡേവിഡ് വിനുവിന്റെ മരണത്തെക്കുറിച്ച് ഏകനായി അന്വേഷണം നടത്തുന്നു.
ക്രിസ്തുമസിനു തുടങ്ങിയ അന്വേഷണം ഏഴു ദിവസങ്ങൾ കൊണ്ട് പൂർത്തിയാകുന്നു.
വിനുവും ജെസിയും തമ്മിലുള്ള പ്രണയെത്തെക്കുറിച്ച് മനസ്സിലാക്കിയ എബിയാണ് ക്രിസ്റ്റഫറിന്റെ പണം വിനുവിന്റെ കഫേയിൽ വച്ചതെന്ന് അന്വേഷണത്തിൽ തെളിയുന്നു.
വിനുവിനെ കൊന്ന് ജെസിയെ സ്വന്തമാക്കുവാനായി എബി നടത്തിയ നാടകമാണ് എല്ലാ സംഭവങ്ങൾക്കും പിന്നിലെന്നും വെളിപ്പെടുന്നു.
എബിയുടെ പദ്ധതി മനസ്സിലാക്കുന്ന വിനുവും ജെസിയും സൈക്കിളും അക്ഷരാർത്ഥത്തിൽ ഞെട്ടുന്നു.
എബിക്കു തന്റെ പ്രവൃത്തിയിൽ പശ്ചാത്താപം തോന്നുമെങ്കിലും ജെസി അവനോടു ക്ഷമിക്കുവാൻ തയ്യാറാകുന്നില്ല.
അതോടെ തന്റെ സുഹൃത്തുക്കളുടെ പഴയ എബിയായി ഇനി ജീവിക്കുവാൻ കഴിയില്ലെന്ന യാഥാർത്ഥ്യം മനസ്സിലാക്കുന്ന എബി ഒരു വെള്ളച്ചാട്ടത്തിലേക്ക് എടുത്തുചാടി ആത്മഹത്യ ചെയ്യുന്നു.
വിനുവിന്റെ ശരീരപ്രകൃതിയോടു സാദൃശ്യമുണ്ടായിരുന്നതിനാൽ എബിയുടെ മരണത്തെ എല്ലാവരും വിനുവിന്റെ മരണമായി തെറ്റിദ്ധരിച്ചു.
മരിക്കും മുമ്പ് ഒളിപ്പിച്ചു വച്ചിരുന്ന പണം എബി തന്റെ കൂട്ടുകാർക്കു കൈമാറിയിരുന്നു.
ഇത്രയും കാര്യങ്ങൾ വിനുവിൽ നിന്നും ജെസിയിൽ നിന്നും കേട്ടറിയുന്ന ഡേവിഡ് എബ്രഹാം മറ്റു ചില കാര്യങ്ങൾ കൂടി വെളിപ്പെടുത്തുന്നു.
ക്രിസ്റ്റഫർ മോറിയാർട്ടിയുടെ അനേകം ഏജന്റുമാരിൽ ഒരാളായിരുന്നു എബി.
ക്രിസ്റ്റഫറിന്റെ 1.75 കോടിയുടെ കള്ളപ്പണമാണ് എബി ഒളിപ്പിച്ചുവച്ചത്.
പ്രായത്തിന്റെ പക്വതയില്ലായ്മകൊണ്ട് വിനുവും കൂട്ടുകാരും ചെയ്ത അബദ്ധങ്ങളാണ് എല്ലാത്തിനും കാരണമെന്ന് മനസ്സിലാക്കുന്ന ഡേവിഡ് അവർക്കെതിരെ കൊലപാതകത്തിനും മറ്റും കേസെടുക്കുവാൻ തയ്യാറാകുന്നില്ല.
ഇക്കാര്യങ്ങളെല്ലാം പുറത്തറിഞ്ഞാൽ നാളെ ക്രിസ്റ്റഫറോ ജുഡീഷ്യറിയോ വിനുവിനോടും കൂട്ടുകാരോടും നീതി കാണിക്കില്ലെന്നു ഡേവിഡ് മുന്നറിയിപ്പും നൽകുന്നു.
ഉപേക്ഷിക്കപ്പെട്ട ഒരു ബാഗിൽ നിന്നും കുറച്ചു കള്ളപ്പണം കണ്ടെത്തിയെന്നു പറഞ്ഞുകൊണ്ട് ഈ കേസ് അവസാനിപ്പിക്കാമെന്നും എല്ലാവരും സമാധാനമായി വീട്ടിലേക്കു മടങ്ങിപ്പോകണമെന്നും ഡേവിഡ് അവരോടു പറയുന്നു.
പണം ഡേവിഡിനു കൈമാറിയ ശേഷം വിനുവും കൂട്ടുകാരും വീട്ടിലേക്കു മടങ്ങുന്നു.
യാത്രാമധ്യേ ഷാൻ ചില സംശയങ്ങൾ വിനുവിനോടും കൂട്ടരോടും ചോദിക്കുന്നു.
ഇത്രയും നേരം നമ്മളോടൊപ്പമുണ്ടായിരുന്ന ഡേവിഡ് എബ്രഹാം ഐ.പി.എസ്. ശരിക്കും ആരാണ്?
അയാൾ തന്റെ യൂണിഫോമോ തിരിച്ചറിയൽ രേഖയോ കാണിച്ചിരുന്നോ?
അയാളൊരു പോലീസുകാരനാണ് എന്നതിന് എന്തു തെളിവാണുള്ളത്?
ഷാനിന്റെ ഈ ചോദ്യങ്ങൾ വിനുവിനെയും കൂട്ടരെയും ഏറെ ചിന്തിപ്പിക്കുന്നു.
ഡേവിഡ് എബ്രഹാം ഐ.പി.എസ്. എന്ന പോലീസുദ്യോഗസ്ഥനായി അവർക്കു മുമ്പിലെത്തിയത് സാക്ഷാൽ ക്രിസ്റ്റഫർ മോറിയാർട്ടി തന്നെയാണെന്നു സൂചിപ്പിച്ചുകൊണ്ട് ചിത്രം അവസാനിക്കുന്നു.
അഭിനയിച്ചവർ പൃഥ്വിരാജ് - ഡേവിഡ് എബ്രഹാം / ക്രിസ്റ്റഫർ മോറിയാർട്ടി ടൊവിനോ തോമസ് - എബി വിനയ് ഫോർട്ട് - ഷാൻ ജനനി അയ്യർ - ജെസീക്ക അഥവാ ജെസി അനു മോഹൻ - വിനു രാമചന്ദ്രൻ പ്രവീൺ പ്രേം - സൈക്കിൾ അഥവാ സിറിൽ സാമുവൽ ജോയ് മാത്യു - പി.ടി.ആർ. ഭട്ടതിരി യോഗ് ജാപ്പെ - ചാർലി ലക്ഷ്മിപ്രിയ - ലാബ് ടെക്നീഷ്യൻ ശോഭ മോഹൻ - വിനുവിന്റെ അമ്മ ശ്രീദേവി ഉണ്ണി - സിസ്റ്റർ വെറോണിക്ക ഗായത്രി സുനിൽ സുഗദ - സെക്യൂരിറ്റി സൈമൺ അവലംബം പുറം കണ്ണികൾ സെവൻത് ഡേ ഇന്റർനെറ്റ് മൂവി ഡാറ്റാബേസിൽ
സെവൻത് ഡേ അഡ്വന്റിസ്‌റ്റ് സഭ ഇംഗ്ലീഷ് വിലാസം https://ml.wikipedia.org/wiki/Seventh-day_Adventist_Church
ഒരു ക്രൈസ്തവ പ്രൊട്ടസ്റ്റന്റ് സഭയാണ് സെവന്ത് ഡേ അഡ്വന്റിസ്റ്റ് സഭ അഥവാ ശബ്ബത്ത് സഭ .
ശനിയാഴ്ച (ശബ്ബത്ത്) ആണ് ഈ സഭയുടെ ആരാധനാ ദിനം.
ക്രിസ്തുവിന്റെ രണ്ടാമത്തെ വരവിനും സഹസ്രാബ്ദവാഴ്ചയ്ക്കും അതിപ്രാധാന്യം കല്പിക്കുന്ന മതവിശ്വാസമായ അഡ്‌വന്റിസം ആണ് സഭയുടെ അടിസ്ഥാനം.
അഡ്വന്റ് (advent) എന്നാൽ വരവ് എന്നർഥം.
ലോകാവസാനം ആസന്നമായിരിക്കുന്നുവെന്നും തത്സമയം യേശുക്രിസ്തു എല്ലാ തേജസ്സോടുംകൂടി ഭൂമിയിൽ വീണ്ടും പ്രത്യക്ഷപ്പെടുമെന്നും വിശ്വസിക്കുന്ന വിശ്വാസം പുലർത്തുന്നവരാണ് അഡ്വന്റിസ്റ്റുകൾ .
1840-കളിൽ വടക്കേ അമേരിക്കയിൽ സുവിശേഷ പ്രവർത്തനം നടത്തിയിരുന്ന വില്യം മില്ലർ എന്ന മിഷണറിയാണ് അഡ്വന്റിസ്റ്റ് പ്രസ്ഥാനത്തിന് അടിസ്ഥാനമിട്ടത്.
മില്ലറിന്റെ പ്രസ്ഥാനത്തിൽനിന്ന് ഉടലെടുത്ത സംഘങ്ങളിൽ മുഖ്യമായ വിഭാഗം സെവൻത് ഡേ അഡ്വന്റിസ്റ്റുകൾ ആണ്.
1844-ലാണ് ഈ സഭ രൂപംകൊണ്ടത്.
1860-ൽ സഭ 'സെവൻത് ഡേ അഡ്വന്റിസ്‌റ്റ്' എന്ന നാമം ഔദ്യോഗികമായി സ്വീകരിച്ചു.
1892-ൽ അഡ്വന്റിസ്‌റ്റ് സഭ ഇന്ത്യയിൽ പ്രവർത്തനം ആരംഭിച്ചു.
1914 കാലത്താണ് അഡ്വന്റിസ്‌റ്റ് സഭ കേരളത്തിലെത്തുന്നത്.
സുവിശേഷമുത്തു എന്ന ഗ്രന്ഥസുവിശേഷകനാണ് തിരുവനന്തപുറം നെയ്യാറ്റിൻകരയിലെ വടകോട്ട് അഡ്വന്റിസ്റ്റ് തത്വങ്ങളുടെ വിത്ത് പാകിയത്.
തുടർന്ന് അക്കാലത്തെ സഭാ മിഷണറിമാരായിരുന്ന ജി.എസ്.ലൗറി, ഒ.ഒ. മാറ്റിസൺ, എ.എഫ്. ജെസൺ, കോയിൽ പിള്ളെ തുടങ്ങിയവരുടെ പ്രഗത്ഭ പ്രയത്നം കൊണ്ട് കേരളത്തിലെ മറ്റ് ഭാഗങ്ങളിലേക്കും സഭ വ്യാപിച്ചു.
കൊട്ടാരക്കരയിലെ സെവൻത് ഡേ അഡ്വന്റിസ്‌റ്റ് ഹയർ സെക്കണ്ടറി സ്കൂൾ ഉൾപ്പടെ മുപ്പതിലധികം വിദ്യാഭ്യാസ സ്ഥാപനങ്ങൾക്ക് കേരളത്തിൽ അഡ്വന്റിസ്റ്റ് സഭ നേതൃത്വം നൽകുന്നു.
അവലംബങ്ങൾ കൂടുതൽ വായനയ്ക്ക് Baker, Benjamin.
Crucial Moments: The 12 Most Important Events in Black Adventism .
Hagerstown, MD: Review and Herald.
Bull, Malcolm and Keith Lockhart, Seeking a Sanctuary: Seventh-day Adventism and the American Dream .
(2006, 2nd edn).
Bloomington, Indiana: Indiana University Press .
Chaij, Fernando.
Fuerzas supriores que actuán en la vida humana: el hipnotismo y el espiritismo ante la ciencia y la religión [y] el problema de la sanidad y la felicidad .
Quinta ed.
actualizada.
Bogotá: Ediciones Interamericanas, 1976.
267 p. N.B.: Speculations about various occult phenomena, health, theology and Bible exegesis, all from a Seventh Day Adventist perspective.
Without ISBN Edwards, Calvin W. and Gary Land.
Seeker After Light: A F Ballenger, Adventism, and American Christianity .
240pp online review Jetelina, Bedrich.
"Seventh-day Adventists, Human Rights and Social Work," Caritas et veritas , Vol.
4, No. 1 (2014), pp. 22–32 Caritas et veritas Morgan, Douglas.
Adventism and the American Republic: The Public Involvement of a Major Apocalyptic Movement .
269 pp. Morgan, Douglas.
"Adventism, Apocalyptic, and the Cause of Liberty," Church History , Vol.
63, No. 2 (Jun., 1994), pp. 235–249 in JSTOR Neufield, Don F. ed.
Seventh-day Adventist Encyclopedia (10 vol 1976), official publication Numbers, Ronald L. Prophetess of health: a study of Ellen G. White (3rd ed. 2008) Pearson, Michael.
Millennial Dreams and Moral Dilemmas: Seventh-day Adventism and Contemporary Ethics .
(1990, 1998) excerpt and text search , looks at issues of marriage, abortion, homosexuality Schwarz, Richard.
Light Bearers: A History of the Seventh-day Adventist Church (3rd ed. 2000) Vance, Laura L. Seventh-day Adventism Crisis: Gender and Sectarian Change in an Emerging Religion .
261 pp. Van Dolson, Leo.
What about Life after Death?
Washington, D.C.: Review and Herald Publishing Association, 1978.
32 p. The Adventists , Documentary film by Martin Doblmeier Wikimedia Commons has media related to Seventh-day Adventist Church .
സെസിൽ ഡേ-ലൂയിസ് ഇംഗ്ലീഷ് വിലാസം https://ml.wikipedia.org/wiki/Cecil_Day-Lewis
അയർലണ്ടിൽ ജനിച്ച ഒരു ഇംഗ്ലീഷ് കവിയായിരുന്നു സെസിൽ ഡേ-ലൂയിസ് ( ഏപ്രിൽ 27 1904 - മേയ് 22 1972 ) നിക്കോളാസ് ബ്ലേക്ക് എന്ന തൂലികാ നാമത്തിൽ കുറ്റാന്വേഷണാ നോവലുകളും എഴുതിയിരുന്നു.
1904 ഏപ്രിൽ 27 -ന് സ്ലിഗോയ്ക്കടുത്തുള്ള ബാലിന്റോഗറിൽ ജനിച്ചു.
ഷെർബോൺ സ്കൂളിലും ഓക്സ്ഫഡിലെ വാഡ്ഹാം കോളജിലുമായിരുന്നു വിദ്യാഭ്യാസം.
പിതാവ് പുരോഹിതനായിരുന്നു.
ഡേ-ലൂയിസിന്റെ നാലാമത്തെ വയസ്സിൽ അമ്മ മരിച്ചു.
അതിനുശേഷം ഒരു അമ്മായിയുടെ സംരക്ഷണയിൽ വളർന്നു. 'മൈ മദേഴ്സ് സിസ്റ്റർ' എന്ന കവിതയിൽ ഈ അമ്മായിയുമായി ഇദ്ദേഹത്തിനുണ്ടായിരുന്ന ഹൃദയബന്ധം നിറഞ്ഞുനില്ക്കുന്നു.
ഓക്സ്ഫോഡിൽ പഠിക്കുന്ന കാലത്ത് ഡബ്ള്യു.എച്ച്. ഓഡൻ, സ്റ്റീഫൻ സ്പെൻഡർ എന്നിവരുമായി ഗാഢസമ്പർക്കം പുലർത്തിയിരുന്നു.
ഇവരുമായി ചേർന്നാണ് 1927 -ൽ ഓക്സ്ഫഡ് പൊയട്രി എന്ന സമാഹാരം പുറത്തിറക്കിയത്.
അതിനുശേഷം ഇദ്ദേഹം പ്രസിദ്ധീകരിച്ച മൂന്നു കവിതാ സമാഹാരങ്ങളിലും - ട്രാൻസിഷണൽ പോയം (1929), ഫ്രം ഫെതേഴ്സ് റ്റു അയൺ (1931), ദ് മാഗ്നറ്റിക് മൌണ്ടൻ (1933) എന്നിവയിൽ-ഓഡന്റെ കാവ്യശൈലിയുടെ വ്യക്തമായ സ്വാധീനം കാണാം.
വിപ്ലവാത്മക സോഷ്യലിസത്തിന്റെ വക്താവെന്ന ഖ്യാതി ഇതിനകംതന്നെ ഡേ-ലൂയിസ് നേടിക്കഴിഞ്ഞിരുന്നു.
1935-ൽ പ്രസിദ്ധീകരിച്ച റെവല്യൂഷൻ ഇൻ റൈറ്റിങ് എന്ന ഗ്രന്ഥത്തിൽ ഡേ-ലൂയിസ് തന്റെ വിപ്ളവാശയങ്ങൾക്ക് വ്യക്തമായ ആവിഷ്കാരം നല്കി.
1935-38 കാലത്ത് ബ്രിട്ടിഷ് കമ്യൂണിസ്റ്റ് പാർട്ടിയിൽ അംഗമായിരുന്ന ഇദ്ദേഹം സ്പെൻസർ, ഓഡൻ, മക്നീസ് എന്നിവരോടൊപ്പം നിരവധി ഇടതുപക്ഷ പ്രസിദ്ധീകരണങ്ങളിൽ കവിതകളും ലേഖനങ്ങളും പ്രസിദ്ധീകരിക്കുകയുണ്ടായി.
1937-ൽ ദ് മൈൻഡ് ഇൻ ചെയ്ൻസ് എന്ന ഉപന്യാസ സമാഹാരവും ദി എക്കോയിങ് ഗ്രീൻ എന്ന കവിതാ സമാഹാരവും ഇദ്ദേഹം പ്രസിദ്ധീകരിച്ചു.
ഡേ ലൂയിസിന്റെ ശവകുടീരം, സ്റ്റെയിൻഫോർഡ്
1930-കളുടെ അന്ത്യത്തോടെ ഡേ-ലൂയിസിന്റെ കവിതകളിലെ സോഷ്യലിസ്റ്റ് ചായ്‌വിനു  മങ്ങലേറ്റു.
1937-ൽ ബുക്ക് സൊസൈറ്റി കമ്മിറ്റിയിൽ ഇദ്ദേഹം അംഗമായപ്പോൾ കവിയും നിരൂപകനുമായ ജെഫ്രി ഗ്രിഗ്സൻ , ഡേ-ലൂയിസിൽ കുടികൊള്ളുന്ന യാഥാസ്ഥിതികനെതിരെ ധാർമികരോഷം കൊള്ളുകയുണ്ടായി.
1946-ൽ കേംബ്രിജിലെ ക്ളാർക്ക് ലക്ചറർ ആയതോടെ സാഹിത്യത്തിലെ വ്യവസ്ഥാപിത വിഭാഗത്തിന്റെ ഭാഗമായി ഇദ്ദേഹം പരിഗണിക്കപ്പെടാൻ തുടങ്ങി.
1951 മുതൽ 56 വരെ ഓക്സ്ഫഡിലെ കവിതാ വിഭാഗം പ്രൊഫസറായിരുന്ന ഡേ-ലൂയിസ് 1968-ൽ ജോൺ മെയ്സ്ഫീൽഡിനെത്തുടർന്ന് ആസ്ഥാനകവിയായി അവരോധിക്കപ്പെട്ടു.
1938-ൽ പ്രസിദ്ധീകരിച്ച ഓവർ ച്യുവേഴ്സ് റ്റു ഡെത്ത് എന്ന സമാഹാരത്തിലെ കവിതകളിൽ രാഷ്ട്രീയ നിറം കലർന്നിട്ടുണ്ടെങ്കിലും പഴയ വിപ്ളവവീര്യം ചോർന്നുപോയതായി കാണാം.
പോയംസ് ഇൻ വാർറ്റൈമി (1940) ലെ ഭാവാത്മക കവിതകളിൽ ഹാർഡിയുടെ സ്വാധീനമാണ് നിഴലിക്കുന്നത്.
ആൻ ഇറ്റാലിയൻ വിസിറ്റ് (1953), പെഗാസസ് ആൻഡ് അദർ പോയംസ് (1957), ദ് വിസ്പറിങ് റൂട്ട്സ് (1970) എന്നിവ പില്ക്കാല കവിതാ സമാഹാരങ്ങളുടെ കൂട്ടത്തിൽ മികച്ചു നില്ക്കുന്നു.
ദ് ഫ്രൻഡ്ലി ട്രീ (1936) തുടങ്ങിയ ചില ആത്മകഥാപരമായ നോവലുകൾ ഡേ-ലൂയിസിന്റേതായുണ്ട്.
ദ് ബറീസ് ഡേ എന്ന ആത്മകഥ 1960-ൽ പുറത്തുവന്നു.
വിവർത്തകൻ എന്ന നിലയിലും കൃതഹസ്തനാണ് ഇദ്ദേഹം.
ലത്തീൻ കവിയായ വെർജിലിന്റെ കൃതികളുടെ പരിഭാഷയായ ജോർജിക്സ് (1940), ദി ഈനിഡ് (1952), ദി എക്ളോഗ്സ് (1963) എന്നിവ ഉദാഹരണങ്ങൾ.
പുത്രനായ ഷോൻ ഡേ-ലൂയിസ് രചിച്ച സി.ഡേ-ലൂയിസ്: ആൻ ഇംഗ്ളീഷ് ലിറ്റററി ലൈഫ് (1980) എന്ന ഗ്രന്ഥം ഡേ-ലൂയിസിന്റെ രചനകളിൽ അന്തർഭവിച്ചിരിക്കുന്ന അനിശ്ചിതത്വങ്ങളിലേക്കും സങ്കീർണതകളിലേക്കും വെളിച്ചം വീശുന്നു.
നിക്കൊളാസ് ബ്ലേക്ക് എന്ന പേരിൽ കുറേയധികം കുറ്റാന്വേഷണ കഥകളും സെസിൽ ഡേ-ലൂയിസ് പ്രസിദ്ധീകരിച്ചിട്ടുണ്ട്.
സി. ബെന്റ്ലിയുടെ കൃതികളിലെ കുറ്റാന്വേഷകനായ ഫിലിപ് ട്രെന്റിനെ മാതൃകയാക്കി വിഭാവനം ചെയ്ത നിഗൽസ്ട്രെയ്ഞ്ച്വെ യ്സ് ആണ് മിക്ക കൃതികളിലും കുറ്റാന്വേഷകനായി പ്രത്യക്ഷപ്പെ ടുന്നത്.
ഓക്സ്ഫഡിലെ സമ്മർ ഫീൽഡ്സ് സ്കൂളിലും ചെൽറ്റൻ ഹാം ജൂനിയർ സ്കൂളിലും അദ്ധ്യാപകനെന്ന നിലയിൽ ഡേ- ലൂയിസിനുണ്ടായ അനുഭവങ്ങൾ ഒരു സ്കൂളിന്റെ പശ്ചാത്തലത്തിൽ രചിച്ച എ ക്വസ്റ്റ്യൻ ഒഫ് ഫ്രൂഫ് (1935) എന്ന ആദ്യ കൃതിക്ക് നിറം പകരുന്നു.
ദ് ഷെൽ ഒഫ് ഡെത്ത് (1936), ദ് സ്മൈലർ വിത്ത് നൈഫ് (1938), മിനിട്ട് ഫോർ മർഡർ (1947), ദ് വേം ഒഫ് ഡെത്ത് (1961) എന്നിവയാണ് ഇദ്ദേഹത്തിന്റെ മറ്റു കുറ്റാന്വേഷണ നോവലുകളിൽ പ്രധാനപ്പെട്ടവ.
1972 മേയ് 22 -ന് ഹാഫഡ്ഷയറിലെ ഹാഡ്ലിവുഡിൽ ഡേ- ലൂയിസ് അന്തരിച്ചു.
സെവർനയ സെംല്യ ഇംഗ്ലീഷ് വിലാസം https://ml.wikipedia.org/wiki/Severnaya_Zemlya
79°30′N 97°45′E ﻿ / ﻿ 79.500°N 97.750°E ﻿ / 79.500; 97.750
റഷ്യയിലെ ഒരു ദ്വീപ് സമൂഹമാണ് സെവർനയ സെംല്യ .
അതിശൈത്യമുള്ള ഈ ദ്വീപ് സമൂഹം ഭൂമിയുടെ വടക്കേ ദ്രുവത്തിലാണ് സ്ഥിതിച്ചെയ്യുന്നത്.
തൈമിർ ഉപദ്വീപിൽ സൈബീരയയുടെ ഭാഗമാണ് ഈ ദ്വീപ്.
ഈ ദ്വീപ്  സമൂഹമാണ് ആർട്ടിക്ക് മഹാസ മുദ്രത്തിന്റെ രണ്ടു പ്രാന്ത സമുദ്രങ്ങളെ വേർത്തിരിക്കുന്നത്.
ദ്വീപിന്റെ പടിഞ്ഞാറ് കര കടലും(kara Sea) കിഴക്ക് ലാപ്‌ടേവ് കടലും (Laptev Sea).
സെവർനയ സെംല്യ ദ്വീപ്‌സമൂഹത്തെ ആദ്യമായി പുറം ലോകമറിയുന്നത് 1913ലാണ്.
1930-32ലാണ് രേഖാമൂലം അടയാളപ്പെടുത്തുന്നത്.
ഭൂമിയിൽ അവസാനമായി കണ്ടെത്തിയ ദ്വീപ്‌സമൂഹമാണ് ഇത് .
ഇവ രാഷ്ട്രീയപരമായി റഷ്യയുടെ ക്രസ്‌നോയ്‌സ്‌ക് ക്രായി പ്രവിശ്യയുടെ ഭാഗമാണ്.
പക്ഷേ ജനവാസമില്ലാത്ത ഈ പ്രദേശം ആർട്ടിക് അടിവാരമായി ഒഴിഞ്ഞു കിടക്കുകയാണ്.
ദ്വീപുകൾ
ഒക്ടോബർ റെവല്യൂഷൻ ദ്വീപ്, ബോൾഷവിക് ദ്വീപ്, കോംസോമോളെറ്റ്‌സ് ദ്വീപ്, പൈനീർ ദ്വീപ് എന്നീ നാലു പ്രധാന ദ്വീപുകൾ ചേർന്നതാണ് സെവർനയ സെംല്യ.
ഒക്ടോബർ റെവല്യൂഷൻ ദ്വീപ്, ബോൾഷവിക് ദ്വീപ് എന്നിവയെ വേർത്തിരിക്കുന്നത് 104 കിലോമീറ്റർ നീളവും ഏകദേശം 55 കീലോമീറ്ററോളം വീതിയുമു്ള്ള വിൽകിറ്റ്‌സ്‌കി കടലിടുക്കാണ്.
നാലു പ്രധാന ദ്വീപുകൾക്ക് പുറമെ 70ഓളം ചെറു ദ്വീപുകളടങ്ങിയ ഈ ദ്വീപ് സമൂഹം ഏകദേശം 37,000 സ്‌ക്വയർ കിലോമീറ്ററ് വ്യാപിച്ചുകിടക്കുന്നു.
ഒക്ടോബർ റെവല്യൂഷൻ ദ്വീപ്
സെവർനയ സെംല്യ ദ്വീപ് സമൂഹത്തിലെ ഏറ്റവും വലിയ ദ്വീപ് ഒക്ടോബർ റെവല്യൂഷൻ ദ്വീപാണ്.
14,170 സ്‌ക്വയർ കിലോമീറ്റർ (5,470 സ്‌ക്വയർ മൈൽ) പ്രദേശമാണ്  ഒക്ടോബർ റെവല്യൂഷൻ ദ്വീപിനുള്ളത്.
വലിപ്പത്തിൽ ലോകത്ത് 56ആം സ്ഥാനമാണ് ഒക്ടോബർ റെവല്യൂഷൻ ദ്വീപിന്.
ബോൾഷെവിക്
ദ്വീപ് സമൂഹത്തിലെ ഏറ്റവും തെക്ക് വശത്ത് സ്ഥിതിചെയ്യുന്ന ബോൾഷെവിക് ദ്വീപാണ് വലിപ്പത്തിൽ രണ്ടാമത്.
11,312 സ്‌ക്വയർ കിലോമീറ്റർ (4,370 സ്‌ക്വയർ മൈൽ) ആണ് ഇതിന്റെ വിസ്തൃതി.
മലനിരകൾ നിറഞ്ഞ ഈ ദ്വീപിന്റെ 30 ശതമാനത്തോളം ഇടതൂർന്ന എസുകൾ മൂടിക്കിടക്കുകയാണ്.
കോസ്‌മോലെറ്റ്‌സ്
സെവർനയ സെംല്യ ദ്വീപ് സമൂഹത്തിലെ ഏറ്റവും വടക്ക് സ്ഥിതിചെയ്യുന്ന കോസ്‌മോലെറ്റ്‌സ് ദ്വീപാണ് വലിപ്പത്തിൽ മൂന്നാമത്.
വലിപ്പത്തിൽ ലോകത്തിൽ 82ആം സ്ഥാനമാണിതിന്.
ഈ ദ്വീപിന്റെ ഏറ്റവും വടക്ക് വശത്തെ ആർട്ടിക് മുനമ്പ് എന്നാണ് അറിയപ്പെടുന്നത്.
ഇവിടെ നിന്നാണ് പല ആർട്ടിക്ക് സാഹസിക യാത്രികരും യാത്ര ആരംഭിക്കൽ.
9,006 സ്‌ക്വയർ കിലോമീറ്റർ (3,477 സ്‌ക്വയർ മൈൽ) ആണ് ഇതിന്റെ വിസ്തൃതി.
മലനിരകൾ നിറഞ്ഞ ഈ ദ്വീപിന്റെ 65 ശതമാനത്തോളം ഇടതൂർന്ന എസുകൾ മൂടിക്കിടക്കുകയാണ്.
ഇതിന്റെ ഉയരം 780 മീറ്റർ ( 2,559 അടി) ആണ്.
റഷ്യയിലെ ഏറ്റവും വലിയ ഐസ് മുനമ്പാണ്  കോസ്‌മോലെറ്റ്‌സ് ദ്വീപ്.
കോംസോമോൽ എന്ന കമ്മ്യൂണിസ്റ്റ് യുവജന സംഘടന അംഗങ്ങളുടെ ബഹുമാനാർത്ഥമാണ് ഇതിന് കോസ്‌മോലെറ്റ്‌സ് എന്ന പേര് നൽകിയത്.
1930-32ൽ ജോർജി ഉഷാകോവ്, നിക്കോല ഉർന്ത്‌സേവ് എന്നീ പര്യവേഷക സംഘമാണ് ഈ പ്രദേശത്ത് പര്യവേഷണം നടത്തി ഇതിന് കോസ്‌മോലെറ്റ്‌സ്  എന്ന പേര് നൽകിയത്.
പൈനീർ
സെവർനയ സെംല്യ ദ്വീപ് സമൂഹത്തിലെ ഏറ്റവും പടിഞ്ഞാറ് സ്ഥിതിചെയ്യുന്ന് ദ്വീപാണ് പൈനീർ.
1,527 സ്‌ക്വയർ കിലോമീറ്റർ (590സ്‌ക്വയർ മൈൽ) ആണ് ഇതിന്റെ വിസ്തൃതി.
ദി ടു ക്യാപ്റ്റിയൻസ്
സെവർനയ സെംല്യ പര്യവേഷണം ഇതിവൃത്തമാക്കി സോവ്യറ്റ് യൂനിയൻ എഴുത്തുകാരനായിരുന്ന വ്യനിയാമിൻ അലക്‌സാണ്ട്രോവിക് കാവെറിൻ 1938നും 1994നുമിടക്ക് എഴുതിയ നോവലാണ് ദി ടു ക്യാപ്‌ററ്യൻസ്.
സെസിലിയ രൊഗ്നൊനി ഇംഗ്ലീഷ് വിലാസം https://ml.wikipedia.org/wiki/Cecilia_Rognoni
മരിയ സിസിലിയ റെഗ്നോനി (ജനനം ഡിസംബർ 1, 1976, ബ്യൂണസ് ഐറസിൽ ജനനം) വിരമിച്ച അർജന്റൈൻ ഫീൽഡ് ഹോക്കി കളിക്കാരിയാണ്.
2002 -ലെ ലോകകപ്പ് ഓസ്ട്രേലിയയിൽ പെർത്തിൽ നേടിയതിനെ തുടർന്ന് ലോകത്തെ ഏറ്റവും മികച്ച വനിതാ ഹോക്കി താരമായി തിരഞ്ഞെടുക്കപ്പെട്ടു.
നെതർലൻഡിലെ രണ്ടാമത്തെ ഡിവിഷനിൽ ഡച്ച് ടീമായ എച്ച്സി ബ്ളോമെൻറാലിലാണ് അവർ ഇപ്പോൾ കളിക്കുന്നത്.
ലാസ് ലിയോണയുടെ മിത്ത് ഉയർത്തിയ തലമുറയിലുള്ളതാണ് സിസിലിയ എന്ന് അവകാശപ്പെടുന്നു.
സിഡ്നിയിൽ നടന്ന 2000 സമ്മർ ഒളിമ്പിക്സിൽ വെള്ളി മെഡൽ സ്വന്തമാക്കി.
2004 ൽ ഏഥൻസിൽ നടന്ന ഒളിമ്പിക്സിലും 2001 -ലെ ചാമ്പ്യൻസ് ട്രോഫിയിലും വെങ്കല മെഡൽ നേടി.
2005-ൽ അർജന്റീന ദേശീയ ഹോക്കി കോച്ച് ഗബ്രിയേൽ മിനഡോ അവരെ ടീമിൽ നിന്ന് വേർപിരിക്കപ്പെട്ടു.
അതിനുശേഷം അവർ പറയുകയുണ്ടായി.
പല കളിക്കാർക്കും അവരുടെ സ്ഥാനപ്പേര് കൊണ്ടാണ് ടീമിൽ ഒരു സ്ഥാനം ലഭിക്കുന്നത്.
2010 ൽ കാർലോസ് റെറ്റീഗ്യൂ കോച്ചിങ്ങിൽ അവർ ടീമിൽ തിരിച്ചെത്തി.
പക്ഷേ, കാൽമുട്ടിനു പരിക്കേറ്റു.
ബഹുമതികൾ 1994: ദക്ഷിണ അമേരിക്കൻ ടൂർണമെന്റിലെ ചാമ്പ്യൻ (ചിലി) 1995: ഒളിമ്പിക് യോഗ്യതാ ടൂർണമെന്റിൽ നാലാം സ്ഥാനം (കേപ് ടൗൺ) 1996: ഏഴാം സ്ഥാനത്ത് 1996 സമ്മർ ഒളിമ്പിക്സിൽ 1997: ജൂനിയർ വേൾഡ് ചാമ്പ്യൻഷിപ്പിൽ മൂന്നാം സ്ഥാനം (കൊറിയ) 1998: വേൾഡ് ചാമ്പ്യൻഷിപ്പിൽ നാലാം സ്ഥാനം (നെതർലാൻഡ്, ഉത്രെച്റ്റ്) 1999: 1999 പാൻ അമേരിക്കൻ ഗെയിംസ്ന് (വിനിപഗ്, കാനഡ)  സ്വർണം 1999:ചാമ്പ്യൻസ് ട്രോഫിയിൽ വച്ച് നാലാം സ്ഥാനത്ത് (ബ്രിസ്ബേൻ) 2000: 2000-ലെ വേനൽക്കാല ഒളിമ്പിക്സിൽ വെള്ളി മെഡൽ 2001: പാൻ അമേരിക്കൻ കപ്പ് (കിംഗ്സ്റ്റൺ, ജമൈക്ക) 2001: ചാമ്പ്യൻസ് ട്രോഫി (ആംസ്റ്റെൽവെൻ, നെതർലാന്റ്സ്) 2001: ത്രീ നേഷൻസ് കപ്പ് ഓഫ് ചാമ്പ്യൻ 2002: രണ്ടാം സ്ഥാനത്ത് ചാമ്പ്യൻസ് ട്രോഫി (Macau, China) 2002: ലോക കപ്പ് (Perth, Australia) 2003: Champion of the Euro with the Rotterdam (നെതർലാൻഡ്സ്) 2003: 2003 Pan American Games (Santo Domingo, Dominican Republic) 2004: രണ്ടാം സ്ഥാനത്ത് നാല് രാജ്യങ്ങളുടെ ടൂർണമെന്റ് കോർഡോബ (അർജന്റീന) 2004: 2004 സമ്മർ ഒളിമ്പിക്സ് വെങ്കലം മെഡൽ 2004: മൂന്നാമത്തെ സ്ഥാനം ചാമ്പ്യൻസ് ട്രോഫി (Rosario, Argentina) വ്യക്തിഗതമായ 1995 - ക്ലാരിൻ അവാർഡ് Revelation (ഫീൽഡ് ഹോക്കി) 1997 - Top scorer in the junior Pan American Championship in Chile 1998 - ക്ലാരിൻ അവാർഡ് Consecration (ഫീൽഡ് ഹോക്കി) 2000 - ഗോൾഡ് ഒളിമ്പിയ അവാർഡ് (ഫീൽഡ് ഹോക്കി) (ദേശീയ ടീം) 2001 - ജമൈക്കയിലെ കിങ്സ്റ്റണിലെ പാൻ അമേരിക്കൻ കപ്പ് സ്കോറർ 2002 - ടൂർണമെന്റിലെ മികച്ച കളിക്കാരൻ (മാകൗ, ചൈന ചാംപ്യൻസ് ട്രോഫി) 2002 - FIH പ്ലെയർ ഒഫ് ദ ഇയർ അവാർഡ് 2002 - ക്ലാരിൻ അവാർഡ് Consecration (ഫീൽഡ് ഹോക്കി) 2002 - ഒളിമ്പിയ അവാർഡ് (ഫീൽഡ് ഹോക്കി) 2002 - ഗോൾഡ് ഒളിമ്പിയ അവാർഡ് (മികച്ച അത്ലെറ്റ് ഓഫ് ദ ഇയർ) അവലംബം
Portions based on a translation from Spanish Wikipedia ബാഹ്യ ലിങ്കുകൾ (in English) sports-reference Website with more information Archived 2022-01-06 at the Wayback Machine .
ഷീല ഹോൾസ്‌വർത്ത് ഇംഗ്ലീഷ് വിലാസം https://ml.wikipedia.org/wiki/Sheila_Holzworth
ഒരു അമേരിക്കൻ പാരാ-ആൽപൈൻ സ്കീയറായിരുന്നു ഷീല ഹോൾസ്‌വർത്ത് (1961 - മാർച്ച് 29, 2013 ).
പത്താം വയസ്സിൽ അന്ധയായ അവർ 1984-ലെ വിന്റർ പാരാലിമ്പിക്‌സിൽ രണ്ട് സ്വർണ്ണവും വെള്ളി മെഡലും നേടി.
അമേരിക്കൻ പ്രതിനിധി സംഘത്തിന്റെ ഭാഗമായിരുന്നു മറ്റ് നേട്ടങ്ങൾ.
1981-ൽ, ഹോൾസ്‌വർത്ത് വികലാംഗരുടെ അന്താരാഷ്ട്ര വർഷം റെയ്‌നർ പർവ്വതത്തിൽ കയറിയ ആദ്യത്തെ അന്ധയായ സ്ത്രീയായിരുന്നു.
വികലാംഗരുടെ ഒരു ടീമിന്റെ ഭാഗമായാണ് അവർ മലകയറ്റം പൂർത്തിയാക്കിയത്.
1982-ൽ യുണൈറ്റഡ് സ്റ്റേറ്റ്സ് അസോസിയേഷൻ ഓഫ് ബ്ലൈൻഡ് അത്‌ലറ്റ്സ് സംഘടിപ്പിച്ച ദേശീയ സ്കൂൾ മത്സരത്തിൽ ജയിന്റ് സ്ലാലോമിൽ സ്വർണ്ണവും സ്ലാലോം സ്കീയിംഗിൽ വെള്ളിയും നേടി.
1984-ലെ വിന്റർ പാരാലിമ്പിക്‌സിൽ വനിതകളുടെ ജയന്റ് സ്ലാലോം ബി 1, വിമൻസ് ആൽപൈൻ കോമ്പിനേഷൻ ബി 1 എന്നീ രണ്ട് ആൽപൈൻ സ്‌കീയിംഗ് ഇനങ്ങളിൽ ഹോൾസ്‌വർത്ത് സ്വർണം നേടി.
കൂടാതെ വനിതാ ഡൗൺഹിൽ ബി 1 ൽ വെള്ളി മെഡലും നേടി.
1988-ലെ വിന്റർ പാരാലിമ്പിക്‌സിലും അവർ മത്സരിച്ചു.
സ്വിറ്റ്സർലൻഡിലെ വികലാംഗർക്കായുള്ള ലോകകപ്പ് ചാമ്പ്യൻഷിപ്പ്, 1983-ലെ ദേശീയ സ്നോ സ്കൈ മത്സരം, അമേരിക്കൻ ബ്ലൈൻഡ് വാട്ടർ സ്കൈ ചാമ്പ്യൻഷിപ്പ്, 1984-ൽ നോർവേയിൽ നടന്ന അന്താരാഷ്ട്ര അന്ധരുടെ വാട്ടർ സ്കീ മത്സരം എന്നിവ ഉൾപ്പെടെ നിരവധി മത്സരങ്ങളിൽ അവർ മെഡലുകൾ നേടി.
1989-ൽ അന്ധർക്കും വികലാംഗർക്കും വേണ്ടി ട്രിക്ക് വാട്ടർ സ്കീയിംഗിൽ ലോക റെക്കോർഡ്, യുണൈറ്റഡ് സ്റ്റേറ്റ്സിൽ വാട്ടർ സ്കീസിൽ പങ്കെടുത്ത ആദ്യത്തെ കാഴ്ചയില്ലാത്ത വ്യക്തി എന്ന റെക്കോർഡും അവർ നേടി.
1989-ൽ മികച്ച ടെൻ ഔട്ട്സ്റ്റാൻഡിംഗ് യങ്അമേരിക്കൻസ് അവാർഡ് നേടി.
പ്രസിഡന്റുമാരായ റൊണാൾഡ് റീഗനും ജോർജ്ജ് എച്ച്. ഡബ്ല്യു. ബുഷും വ്യത്യസ്ത സമയങ്ങളിൽ വൈറ്റ് ഹൗസ് റിസപ്ഷനുകളിലേക്ക് അവരെ ക്ഷണിച്ചിരുന്നു.
ഷീലാ കൗൾ ഇംഗ്ലീഷ് വിലാസം https://ml.wikipedia.org/wiki/Sheila_Kaul
ഷീലാ കൗൾ ( ഫെബ്രുവരി 7 , 1915 ) ഒരു സ്വാതന്ത്ര്യസമരസേനാനിയും മുൻകേന്ദ്രമന്ത്രിയും മുൻ ഹിമാചൽ പ്രദേശ് ഗവർണറുമായിരുന്നു.
കമലാ നെഹ്രുവിന്റെ സഹോദരനായ കൈലാസ് നാഥ് കൗൾ ആണ് അവരുടെ ഭർത്താവ്.
1981 ഒക്ടോബർ 8 മുതൽ 1984 ഡിസംബർ 31 വരെ കേന്ദ്ര വിദ്യാഭ്യാസവകുപ്പുമന്ത്രിയായിരുന്നു അവലംബം പുറത്തേക്കുള്ള കണ്ണികൾ
ഷീലു എബ്രഹാം
വീപ്പിങ്ങ് ബോയ് എന്ന മലയാള ചിത്രത്തിലൂടെ ചലചിത്ര രംഗത്ത് അരങ്ങേറ്റം കുറിച്ച നായികയാണ് ഉയരമുള്ള ഷീലു എബ്രഹാം .
ഭരണങ്ങാനത്ത് ജനിച്ച ഷീലു എബ്രഹാം മാത്യുവിന്റെ ഭാര്യയാണ്.
അഭിനയിച്ച മലയാള സിനിമകൾ ആടുപുലിയാട്ടം (2016) പുതിയ നിയമം (2016) കനൽ (2015) ഷീ ടാക്സി (2015) മംഗ്ലീഷ് (2014) വീപ്പിംഗ് ബോയ് (2013)
ഷീലാ ബെയർ ഇംഗ്ലീഷ് വിലാസം https://ml.wikipedia.org/wiki/Sheila_Bair